জলের তলায় হাঙরদের সঙ্গে একরাত। কী, চমকালেন নাকি? হ্যাঁ, এমনই প্রস্তাব মিলছে। ভাববেন না যেন ভয় পেয়ে সকলে পিছিয়ে গেছেন। কারণ, হাঙরদের সঙ্গে জলের তলায় এক রাত কাটানোর এমন প্রস্তাবে বিশ্বজুড়ে মানুষ এখন লাইন লাগাচ্ছেন। আরে বাবা একদম বিনে পয়সা এমন সুযোগ কি কেউ ছাড়ে? 
এয়ারবিএনবি বলে একটি ভ্রমণ সংস্থা এই সুযোগ করে দিয়েছে। প্যারিসে ৩৫টি হাঙরের সঙ্গে জলের তলায় একরাত সঙ্গীকে সঙ্গে করে কাটিয়ে আসতে পারেন। সঙ্গে মিলবে এক ‘রোমান্টিক মিল’। এর জন্য আপনাকে কোনও ডুবুরি পোশাক পরতে হবে না। একদম শুয়ে-বসে-খেয়েদেয়ে মনের আনন্দে হাঙর দলের সঙ্গে রাত কাটান। মাঝে মাঝে হাঙরের দল একদম আপনার পাশ ঘেঁষে বেরিয়ে যাবে। কিছুই হবে না আপনার। 

৩০০ লিটার জলে ভর্তি একটি চৌবাচ্চার মধ্যে এই হাঙরের দলকে ছেড়ে দেওয়া হয়েছে। আর সেখানে ডুবিয়ে দেওয়া হয়েছে একটি ট্রান্সপারেন্ট ট্যাঙ্ক। যার ভিতরটা সাজানো হয়েছে বেডরুমের আদলে। জীবনের এমন এক অভিজ্ঞতা পেতে আপনাকে ৫০ থেকে ৫৫০ শব্দে একটি রচনা লিখে পাঠিয়ে দিতে হবে এয়ারবিএনবি-কে। ব্যাস, তাহলে লেগে পড়ুন। 
ভিডিও দেখতে ক্লিক করুন...